  Анжелика Тихонова корреспондент 4-тӥ куартолэзе Удмуртиысь эшшо 18 муртлэсь коронавирус инфекцизэ шараязы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висёнзы Ижкарысь укмыс адямилэн, Алнаш ёросысь вить адямилэн, Дэри ёросысь кык адямилэн но Грак но Кез ёросъёсысь быдэн одӥг адямилэн зэмаз Анай-атайёсты сак луыны курисько, висьыны усемъёс пӧлын ньылез нылпиос. Соосты инфекциен черланы кышкытлыклэсь ас примерды но астэ ачид нимаз висъян режимез быдэсъян сярысь визьмамды утьыны быгатозы Александр Бречалов, Удмуртилэн тӧроезВыль учыръёсъя эпидемилы пумитъяськон ужъёс нуисько, кусып возем муртъёссы эскерисько. Эшшо укмысэз висисьёс бурмизы но доразы лэземын, одӥгез – хронической сюлэм висёнэн курадӟем 66 аресъем мурт – улонысь кошкиз. Элькунамы оглом коронавирусэн 332 черламъёсты шараязы ини, со пӧлысь 10-эз улонысь кошкизы, 66-ез бурмизы.  Тодэ вайытом, нунал азьвыл 43 адямилэсь висёнзэ пусйизы вал. Тегъёс: Тазалык Удмуртия коронавирус тазалыкезутён АлександрБречалов  